CELEX: 62016CN0669
Language: mt
Date: 2016-12-23 00:00:00
Title: Kawża C-669/16: Rikors ippreżentat fit-23 ta’ Diċembru 2016 – Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq

27.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/18
            
         Rikors ippreżentat fit-23 ta’ Diċembru 2016 – Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq
   (Kawża C-669/16)
   (2017/C 063/26)
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: J. Norris-Usher, C. Hermes, aġenti)
   
      Konvenut: Ir-Renju Unit tal-Gran Brittanja u l-Irlanda ta’ Fuq
   
      Talbiet tar-rikorrenti
   
   
               —
            
            
               tiddikjara li, billi naqas li jindika s-siti għall-protezzjoni tal-ispeċi phocoena phocoena (denfil iswed) ir-Renju Unit tal-Gran Brittanja u l-Irlanda ta’ Fuq naqas milli jwettaq l-obbligi tiegħu taħt l-Artikolu 4(1), l-Anness II u l-Anness III tad-Direttiva 92/43/KEE (1) dwar il-konservazzjoni ta’ l-habitat naturali u tal-fawna u l-flora selvaġġa;
            
         
               —
            
            
               tiddikjara li bin-nuqqas korrispondenti li jikkontribwixxi għall-ħolqien ta’ network Natura 2000 proporzjonalment għar-rappreżentazzjoni fit-territorju tal-habitats tal-ispeċijiet ta’ denfil iswed (phocoena phocoena) ir-Renju Unit tal-Gran Brittanja u l-Irlanda ta’ Fuq naqas li jwettaq l-obbligu tiegħu taħt l-Artikolu 3(2) tal-istess direttiva;
            
         
               —
            
            
               tikkundanna lir-Renju Unit tal-Gran Brittanja u l-Irlanda ta’ Fuq għall-ispejjeż.
            
         
      Motivi u argumenti prinċipali
   
   Id-denfil iswed (phocoena phocoena) huwa speċi ta’ ċetaċeju akwatiku elenkata fl-Anness II tad-Direttiva Habitats bħala speċi ta’ interess Komunitarju li jeħtieġu n-nomina ta’ żoni speċjali ta’ konservazzjoni. Popolazzjoni sinjifikattiva tal-ispeċijiet fi ħdan l-Unjoni Ewropea tinsab fl-ibħra fejn ir-Renju Unit jeżerċita drittijiet sovrani.
   Skont l-Artikoli 3(2) u 4(1) kif ukoll skont l-Annessi II u III tad-Direttiva Habitats, l-Istati Membri li jospitaw id-denfil iswed fl-ibħra tagħhom għandhom jipproponu siti għall-protezzjoni tagħhom u, billi jagmlu hekk, jikkontribwixxu għall-ħolqien ta’ network Natura 2000. Skont il-ġurisprudenza tal-Qorti tal-Ġustizzja, il-lista ta’ siti proposta għandha tkun eżawrjenti.
   Ir-Renju Unit ma pproponiex siti biżżejjed għad-denfil iswed.
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 102.